**Tisztelt Partnerünk!**

A Garantiqa Hitelgarancia Zrt. (továbbiakban Garantiqa) 2018. március 1-től módosítja, mind „az együttműködési megállapodások keretében létrejött hitelhez, garanciához és pénzügyi lízinghez kapcsolódó készfizető kezességvállalásról” szóló Üzletszabályzatát (továbbiakban: Megállapodásos Üzletszabályzat), mind pedig a „hitelhez, a garanciához, a faktoringhoz és a pénzügyi lízinghez kapcsolódó készfizető kezességvállalásról” szóló Üzletszabályzatát (továbbiakban: KKV Üzletszabályzat).

**A módosítás oka:**

* az Irinyi Garancia Program keretében nyújtott készfizető kezességvállalás bevezetése,
* a COSME Viszontgaranciás kezességvállalás elérhetősége EUR alapú ügyletekhez,
* a COSME Viszongaranciás kezességvállalás kiterjesztése a bankgarancia keretekre,
* új csoportmentességi támogatási jogcím (megújuló energiatermeléshez nyújtott beruházási támogatás) bevezetése,
* a csoportmentességi támogatási szabályok apróbb módosításainak implementálása,
* a megújuló energia termeléshez nyújtott támogatásokra vonatkozó rendelkezések,
* az Irinyi Programból kizárt szerződéstípusok pontosítása, miszerint olyan hitelkeret-szerződéshez melyben folyószámlahitel nyújtása is lehetséges, nem kapcsolódhat Irinyi Garancia Programon belül a Garantiqa készfizető kezessége,
* a Garantiqa által kiszervezett tevékenységek listájának bővítése az 1. sz. mellékletekben.

**A módosítások 2018. március 1-től hatályosak.**

**Az Irinyi Garancia Program főbb jellemzői:**

A Garantiqa az Irinyi Garancia Program keretében saját kockázatra, egyedi bírálati folyamatban kezességet vállal – forintba és devizában – az Irinyi Tervben meghatározott ágazatokban működő vállalkozások

* hitel-, és hitelkeret- szerződéséhez – kivéve folyószámlahitel és folyószámlahitel nyújtását lehetővé tevő hitelkeret-,
* garancia-, és garanciakeret –szerződéséhez,

amennyiben, az adós főtevékenységi köre (TEÁOR kódja) megegyezik a KKV üzletszabályzat 5. számú mellékletében szereplők valamelyikével, továbbá

* beruházási hitel-, garancia-, garanciakeret szerződéshez

amennyiben a hitelcél a melléklet szerinti ágazatban folytatott tevékenységi körben valósul meg.

Az Irinyi Garancia Program keretében kezességvállalásra jogosult vállalkozások: a jogszabály szerinti KKV-k, KKV-nak nem minősülő gazdasági társaságok, vagy szövetkezetek, így ide értve azokat a vállalkozásokat is, amelyekben az állam, vagy az önkormányzatok 25%-nál nagyobb részesedéssel rendelkeznek.

Az Irinyi Garancia Program keretében lévő ügyleteihez kapcsolódóan, az adós részvételével működő adóscsoport (azaz ügyfélcsoport) esetén a Garantiqa kitettsége a saját kockázatra vállalt kitettséggel együtt (amelynek maximuma 500 millió Ft) nem haladhatja meg az 800 millió Ft-ot, azzal, hogy a Garantiqa saját kockázatra, az Irinyi Garancia Program keretében és a COSME Programban a KKV Üzletszabályzat hatálya alatt vállalt kitettségének együttes összege nem haladja meg a 920 millió Ft-ot. E pont alkalmazásában a Garantiqa kitettsége a Garantiqa kezességvállalása alapján fennálló kockázatban állásának forintban kifejezett maximum összegét jelenti.

Az Irinyi Garancia Programban, 80%-ban garantált ügyletek díjmértéke hitelösszegre vetítve: 1 %.

Állami támogatás a kezességvállaláshoz nem kapcsolódik, így nem növeli az esetlegesen már támogatott alapügylet támogatástartalmát, valamint nem kell alkalmazni a támogatásokra vonatkozó kezességvállalást kizáró okokat sem.

**I. KKV Üzletszabályzat módosításának részletei:**

**I.1 Irinyi Garancia Programban nyújtott kezesség:**

15.5 pont: Új pontként bekerült az Irinyi Garancia Program keretében nyújtott készfizető kezesség szabályozása. (a főbb jellemzőket fent emeltük ki)

**I.2 COSME program módosításai:**

15.4.6. pont: A pénzügyi intézmény a készfizető kezességvállalási kérelmét legkésőbb 2020. október 1. napjáig nyújthatja be.

3. sz. melléklet, „induló hitelösszeg”: forgóeszköz-hitel, bankgarancia, beruházási hitel esetén az EUR ügyletek minimális összege 150.000 EUR.

3. sz. melléklet, „hitelszerződés futamideje” és c.) lábjegyzet: a Garantiqa kezességvállalásának maximális összege EUR ügylet esetén nem haladhatja meg a 3 millió EUR-t, aminek számításakor figyelembe kell venni a kötelező maxfaktort (hitelek esetén 1,2 és bankgarancia esetén 1,1). A maximális összeg 5 évnél hosszabb futamidő esetén arányosan csökken, ami az alábbiak szerint befolyásolja a maximálisan garantálható hitelösszeg mértékét:

|  |  |  |  |  |  |
| --- | --- | --- | --- | --- | --- |
| **EUR ÜGYLETEK** | **5 év** | **6 év** | **7 év** | **8 év** | **9 év** |
| **Maximális kezesség** | **3.000.000** | **2.700.000** | **2.400.000** | **2.100.000** | **1.800.000** |
| Maximális hitel (maxfaktor: 1,2) | 2.941.176 | 2.647.058 | 2.352.941 | 2.058.823 | 1.764.705 |
| Maximális bankgarancia (maxfaktor: 1,1) | 3.208.556 | 2.887.700 | 2.566.844 | 2.245.989 | 1.925.133 |

3. sz. melléklet a COSME Viszontgaranciás kezességvállalás kiterjesztése a bankgarancia keretekre.

Általános változások a 3. sz. mellékletben:„Devizanem”: forint vagy **euró.** Ebből kifolyólag az ügylet nem lehet többdevizás (MCCY). A hitel devizanemének megváltoztatására a Hitelintézet nem jogosult. Induló hitelösszeg és maximális kezességvállalási összeg vonatkozásában a forint ügyletek esetén a HUF-ban, euró ügyletek esetén az EUR-ban meghatározott értékek az irányadóak. Ha nincs feltüntetve az EUR ellenérték, úgy a HUF értékek az irányadóak, ez esetben a devizahitel forint összege a hitelszerződés megkötését megelőző hónap utolsó napján érvényes MNB devizaárfolyamon kerül kiszámításra.

„Biztosítékok típusa” és „megengedett fedezettség”: a cégcsoporton belüli garancia mellett a cégcsoporton belüli készfizető kezesség is bevonható biztosítékként. Továbbá egyéni vállalkozó esetén az adós természetes személy tulajdonosa készfizető kezességének külön kikötése nem szükséges.

Pontosításra került, hogy beruházási hitel esetén a hitel célja tárgyi eszközökbe és/vagy immateriális javakba történő beruházás lehet.

**I.3 Csoportmentességi rendelet - Megújuló energia**

A csoportmentességi rendelet támogatási kategóriáinak köre bővült a megújuló energiatermeléshez nyújtott beruházási támogatás lehetőségével.

**I.4 Egyéb módosítások:**

A Garantiqa állami viszontgarancia mellett nyújtott készfizető kezességvállalását megalapozó jogszabályi felsorolás kiegészítésre került a „651/2014/EU rendeletnek a kikötői és repülőtéri infrastruktúrákra irányuló támogatás, a kultúrát és a kulturális örökség megőrzését előmozdító támogatásra és a sportlétesítményekre és multifunkcionális szabadidős létesítményekre nyújtott támogatásra vonatkozó bejelentési határértékek, továbbá a legkülső régiókban biztosított regionális működési támogatási programok tekintetében, valamint a 702/2014/EU rendeletnek a támogatható költségek összegének meghatározása tekintetében történő módosításáról szóló”, 2017. június 14-i 2017/1084/EU bizottsági rendelettel.

Ugyanezen felsorolásban pontosításra kerültek a 37/2011 (III.22.) Korm. rendelet I. melléklete szerinti hivatkozások.

4.1. f) pont: Módosításra került azzal, hogy csoportmentességi támogatás igénylésekor a 651/2014/EU bizottsági rendelet 22. cikke (induló vállalkozásoknak nyújtott támogatás) esetén a 37/2011 (III.22) Korm. rendelet 6.§-a szerinti nehéz helyzet nem kizáró ok, mivel azt ebben az esetben nem kell vizsgálni.

4.1. g) pont: Törlésre került az adószám felfüggesztése, mint kizáró ok.

4.3. e) pont: Törlésre került, a felsorolás emiatt módosult.

9.3.2. b) pont: Törlésre került a biankó váltó esetén az „óvás nélkül” nyilatkozat rávezetése.

14.7 pont: A visszatérítendő készfizető kezességvállalási díj Hitelintézetnek történő visszatérítése az egységes szabályozás miatt 30 napra változott.

15.3.1 pont: A saját kockázatú kezességvállalás igénybe vételének lehetősége kibővült a kezességvállalási kérelem benyújtása időpontjában megigényelt egyéb támogatások figyelembe vételének lehetőségével is. (Azaz ezzel együtt kell meghaladni a kapcsolódó állami viszontgaranciára vonatkozó támogatás, támogatási kategória maximális összegét, vagy a támogatási intenzitás mértékét.)

15.3.2 pont: Kiegészítésre került a Garantiqa saját kockázata vállal kezességének maximuma. Saját kockázatra vállalt kitettség esetén az adós részvételével működő adóscsoport (azaz ügyfélcsoport) ügylete(i)hez kapcsolódóan - nem haladhatja meg az 500 millió Ft-ot, továbbá teljesülnek a 15.5.5. pontban meghatározott 800 millió Ft és 920 millió Ft összeghatárra vonatkozó feltételek is. (Lásd a bevezetőben)

1. sz. melléklet: Bővült a kiszerezett tevékenységek listája

2. sz. melléklet II.1.10 pont: Törlésre került, a felsorolás emiatt módosult.

2. sz. melléklet II.1.22 pont: Új pontként bekerült az áttelepítés tiltására vonatkozó nyilatkozattétel, az áttelepítés fogalma.

2. sz. melléklet II.3.1 pont: Kiegészítésre került az induló vállalkozás fogalma.

A kiszervezett tevékenységek listájának bővítése az 1. sz. mellékletekben.

**II. Megállapodásos Üzletszabályzat módosításának részletei:**

**II.1 COSME Portfóliógarancia módosításai**:

19.4. c) pont: Az EUR ügyleteknél 150.000 EUR feletti ügyletek esetén szükséges InnovFin feltételekről való nyilatkozat.

3. sz. melléklet, „induló hitelösszeg”: forgóeszköz-hitel, bankgarancia, beruházási hitel és pénzügyi lízing esetén az EUR ügyletek maximális összege 150.000 EUR. Az EUR folyószámla-hitelek esetében 150.000 hitelösszeg felett kell nyilatkozni az InnovFin feltételekről. Egyéb esetben e nyilatkozat nem szükséges.

3. sz. melléklet: a COSME Viszontgaranciás kezességvállalás kiterjesztése a bankgarancia keretekre.

Általános változások a 3. sz. mellékletben:

„Devizanem”: forint vagy **euró.** Ebből kifolyólag az ügylet nem lehet többdevizás (MCCY). A hitel devizanemének megváltoztatására a Hitelintézet nem jogosult. Induló hitelösszeg és maximális kezességvállalási összeg vonatkozásában a forint ügyletek esetén a HUF-ban, euró ügyletek esetén az EUR-ban meghatározott értékek az irányadóak. Ha nincs feltüntetve az EUR ellenérték, úgy a HUF értékek az irányadóak, ez esetben a devizahitel forint összege a hitelszerződés megkötését megelőző hónap utolsó napján érvényes MNB devizaárfolyamon kerül kiszámításra.

„Biztosítékok típusa” és „megengedett fedezettség”: a cégcsoporton belüli garancia mellett a cégcsoporton belüli készfizető kezesség is bevonható biztosítékként. Továbbá egyéni vállalkozó esetén az adós természetes személy tulajdonosának készfizető kezességének külön kikötése nem szükséges.

Pontosításra került, hogy beruházási hitel esetén a hitel célja tárgyi eszközökbe és/vagy immateriális javakba történő beruházás lehet.

**II.2 Csoportmentességi rendelet - Megújuló energia**

A csoportmentességi rendelet támogatási kategóriáinak köre bővült a megújuló energiatermeléshez nyújtott beruházási támogatás lehetőségével.

**II.3 Egyéb módosítások:**

A Garantiqa állami viszontgrancia mellett nyújtott készfizető kezességvállalását megalapozó jogszabályi felsorolás kiegészítésre került a „651/2014/EU rendeletnek a kikötői és repülőtéri infrastruktúrákra irányuló támogatás, a kultúrát és a kulturális örökség megőrzését előmozdító támogatásra és a sportlétesítményekre és multifunkcionális szabadidős létesítményekre nyújtott támogatásra vonatkozó bejelentési határértékek, továbbá a legkülső régiókban biztosított regionális működési támogatási programok tekintetében, valamint a 702/2014/EU rendeletnek a támogatható költségek összegének meghatározása tekintetében történő módosításáról szóló”, 2017. június 14-i 2017/1084/EU bizottsági rendelettel.

Ugyanezen felsorolásban pontosításra kerültek a 37/2011 (III.22.) Korm. rendelet I. melléklete szerinti hivatkozások.

4.1. f) pont: Módosításra került azzal, hogy csoportmentességi támogatás igénylésekor a 651/2014/EU bizottsági rendelet 22. cikke (induló vállalkozásoknak nyújtott támogatás) esetén a 37/2011 (III.22) Korm. rendelet 6.§-a szerinti nehéz helyzet nem kizáró ok, mivel azt ebben az esetben nem kell vizsgálni.

4.1. g) és 4.2. f) pontok: Törlésre került az adószám felfüggesztése, mint kizáró ok.

12.3.2 pont: Törlésre került a biankó váltó esetén az „óvás nélkül” nyilatkozat rávezetése.

17.7 pont: A visszatérítendő készfizető kezességvállalási díj Hitelintézetnek történő visszatérítése az egységes szabályozás miatt 30 napra változott.

18.2.1 pont: A saját kockázatú kezességvállalás igénybe vételének lehetősége kibővült a kezességvállalási kérelem benyújtása időpontjában megigényelt egyéb támogatások figyelembe vételének lehetőségével is. (Azaz ezzel együtt kell meghaladni a kapcsolódó állami viszontgaranciára vonatkozó támogatás, támogatási kategória maximális összegét, vagy a támogatási intenzitás mértékét.)

18.2.2. pont: Kiegészítésre került a maximálisan adható összeg. A saját kockázatra vállalt kitettség az adós részvételével működő adóscsoport (azaz ügyfélcsoport) ügyleteihez kapcsolódóan – nem haladhatja meg az 500 millió Ft-ot, azzal, hogy saját kockázatra és az Irinyi Garancia Program keretében lévő ügyleteihez kapcsolódóan a Garantiqa kitettsége nem haladja meg a 800 millió Ft-ot és a saját kockázatra, az Irinyi Garancia Program, valamint COSME Programban a KKV Üzletszabályzat hatálya alatt vállalt kitettségének együttes összege nem haladja meg a 920 millió Ft-ot.

1. sz. melléklet: Bővült a kiszervezett tevékenységek listája

2. sz. melléklet: V. 3. e) pont: Törlésre került, a felsorolás emiatt módosult.

2. sz. melléklet: VI. 1.10 pont: Törlésre került, a felsorolás emiatt módosult.

2. sz. melléklet: VI. 1.21-23 pontok: Új pontként bekerült az áttelepítés tiltására vonatkozó nyilatkozattétel, az áttelepítés fogalma.

2. sz. melléklet: VI. 3.1 pont: Kiegészítésre került az induló vállalkozás fogalma.

A kiszervezett tevékenységek listájának bővítése az 1. sz. mellékletekben.

**III. Megújuló energiatermeléshez nyújtott beruházási támogatás**

Amennyiben a Garantiqa Igazgatósága jóváhagyja, a március 1-én életbe lépő Üzletszabályzatok tartalmazni fogják a Megújuló energia termeléséhez nyújtott beruházási támogatás szabályait, mint új csoportmentességi támogatási jogcím.

KKV Üzletszabályzat esetén:

A Garantiqa állami viszontgarancia mellett nyújtott készfizető kezességvállalását megalapozó jogszabályi felsorolás kiegészítésre kerül a Megújuló energiatermelésre irányuló beruházási támogatással a 651/2014/EU bizottsági rendelet alapján.

Valamint a 2. sz. melléklet II.9 pontjába: Új elemként bekerül a Megújuló energia termeléséhez nyújtott beruházási támogatás szabályozása.

Megállapodásos Üzletszabályzat esetén:

A Garantiqa állami viszontgarancia mellett nyújtott készfizető kezességvállalását megalapozó jogszabályi felsorolás kiegészítésre kerül a Megújuló energiatermelésre irányuló beruházási támogatással a 651/2014/EU bizottsági rendelet alapján.

Valamint a 2. sz. melléklet VI.9 pontjába: Új elemként bekerül a Megújuló energia termeléséhez nyújtott beruházási támogatás szabályozása.

**III.1** **Megújuló energia termeléséhez nyújtott beruházási támogatás**

1.1. A megújuló energia termeléséhez nyújtott beruházási támogatás (ezen alcím vonatkozásában a továbbiakban: támogatás) kizárólag új berendezéshez nyújtható. Bioüzemanyag előállításához abban az esetben nyújtható támogatás, ha a beruházás fenntartható bioüzemanyag előállítására irányul.

1.2. A 1.1. pontban foglaltaktól eltérően támogatás nyújtható meglévő élelmiszeralapú bioüzemanyag-előállító egység új generációs bioüzemanyag-előállító egységgé történő átalakítására, ha ennek következtében az élelmiszeralapú termelés a kialakítandó új kapacitással arányosan csökken.

1.3. A támogatási intenzitás nem haladhatja meg az elszámolható költségek

a) 45%-át a 1.10 és 1.11. pont esetén,

b) 30%-át a 1.12. pont esetén.

1.4. A támogatási intenzitás az alábbiak szerint növelhető:.

a) A támogatási intenzitás középvállalkozás esetén 10 százalékponttal, kisvállalkozás esetén 20 százalékponttal növelhető.

b) A támogatási intenzitás – a 1.3. pontban meghatározott mértéken túl - az 37/2011. (III.22.) Korm. rendelet 25. § (1) bekezdés a)-c) pontja szerinti régióban megvalósuló beruházás esetén 15 százalékponttal, az 37/2011. (III.22.) Korm. rendelet 25. § (1) bekezdés d) pontja szerinti településen megvalósuló beruházás esetén 5 százalékponttal növelhető.

1.5. Ha a támogatást egyértelmű, átlátható és megkülönböztetés-mentes kritériumok alapján kidolgozott valódi versenyeztetésen alapuló, megkülönböztetés-mentes, valamennyi érdekelt vállalkozás részvételét lehetővé tevő ajánlattételi eljárás keretében nyújtják, a támogatás az elszámolható költségek 100%-áig nyújtható.

1.6. Ha az ajánlattételi eljárás korlátozott költségvetése miatt nem részesülhet valamennyi ajánlattevő támogatásban, a támogatás kizárólag az ajánlattevők ajánlatának megfelelően nyújtható, a későbbi tárgyalás lehetőségének kizárásával.

1.7. Nem nyújtható támogatás

a) ellátási vagy bekeverési kötelezettség hatálya alatt álló bioüzemanyagokhoz,

b) a [2000/60/EK európai parlamenti és tanácsi irányelvben](https://optijus.hu/optijus/lawtext/A00I0060.EUP/tvalid/2018.1.1./tsid/) meghatározott feltételeket nem teljesítő vízerőművekhez.

1.8. Nem ítélhető meg és nem fizethető ki támogatás a létesítmény működésének megkezdését követően és a támogatás nem függhet a termelés eredményétől. Támogatás nem ítélhető meg működési célra.

1.9. A támogatás keretében a magasabb környezetvédelmi szint eléréséhez közvetlenül kapcsolódó beruházási költség számolható el.

1.10. Ha a környezetvédelmi beruházási költség a beruházás összköltségén belül külön beruházásként vagy egy már működő létesítmény új, jól azonosítható többletkomponenseként meghatározható, ezen beruházás költsége számolható el.

1.11. Ha az elszámolható költség a 1.10. pont szerint nem határozható meg, a támogatott beruházás költségének és egy, a támogatás hiányában hitelt érdemlően megvalósítható hasonló, kevésbé környezetbarát beruházás költségének a különbsége számolható el.

1.12. Ha kisméretű létesítmény esetén nem létezik a 1.11. pont szerinti hasonló, kevésbé környezetbarát beruházás, a magasabb környezetvédelmi szintet megvalósuló teljes beruházási költség számolható el.

**IV. COSME viszontgaranciás kezességvállalás tervezett kiterjesztése**

Mind a megállapodásos, mind a KKV Üzletszabályzat kiegészítésre kerül a bankgarancia keret kezességvállalásának lehetőségével a jelenlegi szabályok keretei között.